cyanic-selkie/wikianc huggingface dataset:
Smith Lake
Smith Lake er ein innsjø som er 2 km lang, i Bunger Hills, på den austlege halvdelen av halvøya mellom Booth og Countess Peninsula. Han vart først kartlagt frå flyfoto tekne av U.S. Navy Operasjon Highjump i 1946-47. Namnet «Smith Ridge» vart gjeve til halvøya i 1956 av Advisory Committee on Antarctic Names (US-ACAN) men vart seinare droppa. Innsjøen har i staden vorte kalla opp etter Kenneth R. Smith, ein flymatros på sjøflyet under U.S. Navy Operasjon Highjump kommandert av D.E. Bunger som landa i området og tok fly- og bakkefoto i februar 1947.
East St. Louis Toodle-Oo
«East St Louis Toodle-Oo» (òg «Toodle-O») er ein komposisjon skriven av Duke Ellington og Bubber Miley og spelt inn fleire gonger av Ellington for forskjellige selskap frå 1926 til 1930 under ymse titlar. Songen gjekk først inn på singellista for Duke Ellington i 1927 og var ein av mange døme på hans tidlege «jungelmusikk». Komposisjonen vart spelt av Steely Dan i 1974 på albumet deira Pretzel Logic.
Innspelingssoge
Ellington spelte først inn «Toodle-Oo» i november 1926 for Vocalion Records, som kom ut som Vo (1064). Han spelte inn komposisjonen to gonger til tidleg i 1927 for Brunswick Records. Den første versjonen kom ikkje ut på den tida, men den andre kom ut som Br (3480). Han spelte inn hitversjonen sin i mars 1927 for Columbia Records, under namnet «the Washingtonians». I lag med innspelinga av «Toodle-Oo», spelte han inn to andre komposisjonar på same dagen, «Hop Head» og «Down in Our Alley Blues», der den første nemnde vart gjeven ut som B-sida på Columbia 953-D.
Musikk
«East St. Louis Toodle-Oo» vert spelt med ein knurrande sordin trompet spelt av medkomponisten Bubber Miley, ein av dei første jazztrompetistane som brukte denne stilen. Denne stilen vart seinare utført av Cootie Williams (1937-innspeling), og Ray Nance (1956-innspeling).
For Steely Dan si utgåve av songen, spelte Walter Becker melodien gjennom ein talk box som etterlikna trompetstilen til Miley, medan Jeff «Skunk» Baxter brukte ein pedalsteelgitar for tromboneparten.
Enotek
Enotek eller vinotek (italiensk: enoteca; fransk: œnothèque) er ein vinbutikk eller vinutstilling der det vert selt og synt fram vin og gjeve smaksprøvar på vinen, ofte saman med ost, pølse eller anna. Utvalet er vanlegvis stort. I vinproduserande land er det ofte vin frå lokale produsentar som vert tilbode på enoteka, som i stor grad vendar seg til turistar.
Ordet enotek kjem frå det italienske ordet enoteca, som har opphav i det greske ordet Οινοθήκη, som eigenleg tydar vinlager. I Italia har ordet vore nytta om ein særleg type lokal eller regional vinhandel som oppstod der.
Cape Reynolds
Cape Reynolds er eit nes på sørsida av enden av Davidbreen, på kysten av Victoria Land. Det vart oppdaga av den britiske antarktiskekspedisjonen, 1907–09, under Ernest Shackleton, som truleg kalla neset opp etter Jeremiah (John) N. Reynolds som var ein av dei viktigaste bidragsytarane til U.S. Exploring Expedition, 1838-42.
Giannini Peak
Giannini Peak er eit fjell 13 nautiske mil aust-søraust for Mount Nordhill i den austlege delen av Palmer Land i Antarktis. Fjellet ligg på nordsida av Danabreen ved toppen av breen mot Lehrkefjorden. Det vart kartlagd av US Geological Survey i 1974, og vart namngjeven av Advisory Committee on Antarctic Names etter Albert P. Giannini, ein biolog i US Antarctic Research Program ved Palmer-stasjonen, 1973.
Bredviken
Bredviken er ein svensk tettstad i Kalix kommun i Norrbottens län i landskapet Norrbotten. I år 2005 hadde tettstaden 374 innbyggjarar.
Uno-X
Uno-X Norge er ei landsdekkande kjede av sjølvbetente bensinstasjonar i Noreg. Kjeda har om lag 200 stasjonar frå Mandal i sør til Alta i nord.
Drivstoffmarknaden
Uno-X kjøper drivstoffet frå den internasjonale marknaden. Det er varekostnaden, skattar og avgifter som utgjer den største andelen av pumpeprisen.
Selskapa YX Norge, Uno-X Norge er det som utgjer Uno-X Mobility som er eit forretningsområde under Reitan Retail til Reitangruppen.
Produkt
Uno-X tilbyd dei to mest selde drivstoffprodukta: 95 blyfri og diesel.
Svanemerket bilvask er den nye store satsinga til kjeda. I løpet av 2021 opna ei rekkje bilvaskehaller.
Matthew Upson
Matthew James Upson er ein engelsk fotballspelar som har spela for West Ham United.
Karriere
Upson starta karrieren sin som ungdom i Luton Town i 1994, og heldt fram å spela for fyrstelaget deira i 1996. Han spela berre ein kamp for fyrstelaget til Luton, det var mot Rotherham United i august 1996.
I 1997 vart han kjøpt opp av Arsenal, der han sleit mykje med skadar og ikkje skåra eit einaste mål mellom 1997 og 2003. I 2000 vart han lånt bort til Nottingham Forest FC, i 2001 til Crystal Palace FC og i 2002 til Reading FC. Birmingham City FC kjøpte opp Upson i 2003. Her vart han også plaga med skadar, men heldt fram i klubben til 2007 då han vart kjøpt opp av West Ham United, og signerte ein fire og eit halvt års kontrakt med dei.
På landslagsnivå har Upson spelt 12 kampar på U21-landslaget til England frå 1994-1996. Han deltok også i fotball-VM 2010 i Sør-Afrika. Her skåra han under åttandedelsfinalen mot Tyskland, men kampen enda 2 - 1 i Tysklands favør, og England vart slått ut.
Sombre Lake
Sombre Lake er den nordlegaste innsjø i Paternoster Valley nord på Signy Island. Han fekk dette namnet av UK Antarctic Place-Names Committee (UK-APC) på grunn av den dystre omgjevnaden og nærleiken til Stygian Cove.
Johan Melander
Johan Arnt Melander,, var ein norsk bankmann frå Oslo.
Johan Arnt Andersen, hans namn til 1936, var son til ein sakførar. Etter han vart cand.jur. i 1932, arbeidde han mellom anna som advokatfullmektig i Oslo og var dommarfullmektig i Volda. Han tok dispasjøreksamen i 1939 og var så tilsett ved den norske ambassaden i London til 1948. Krigsåra 1940-45 var han i tenesta til den norske eksilregjeringa. Frå 1949 var han ekspedisjonssjef i Utanriksdepartementet, der han leidde avdelinga for utanrikshandel til 1953.
Frå 1954 til han vart pensjonist i 1980, var Melander administrerande direktør i Den norske Creditbank i Oslo. Gjennom denne lange perioden gjorde han banken til den største i Noreg, med særleg vekt på at banken skulle vere samfunnsnyttig og utvikle norsk finanssektor og næringsliv i samarbeid og konkurranse med internasjonale aktørar.
Samtidsmuseet for nordlige folk
Samtidsmuseet for nordlege folk (nordsamisk Davvi álbmogiid dálážiid musea) er eit museum i Manndalen i Gáivuotna/Kåfjord kommune. Det blei offisielt opna 21. juli 2011 av kulturminister Anniken Huitfeldt. Museet heldt ope frå mars 2011 med kunstutstillinga Gierdu. Samtidsmuseet for nordlige folk held til på Senter for nordlige folk i Kåfjord. Museet dokumenterer og kommuniserer dei kulturelle uttrykka til nordlege folk og regional samisk kultur og historie. Uttrykka til nordlege folk blir kommuniserte i form av mellombelse kunst og tema-utstillingar, medan regional samisk kultur og historie blir kommunisert i ei basisutstilling (fast utstilling). Lisa Vangen skreiv med Marit Reiersen som fagleg rådgivar grunnboka til den faste utstillinga som opna samtidig med opninga av museet 21. juli 2011. Utstillinga blei sett saman av kuratoren Irina Haugane, som seinare blei avdelingsleiar for museet.
Samtidsmuseet for nordlige folk er ei underavdeling av Senter for nordlige folk. Senteret blir drive med mellom anna driftstilskot frå Sametinget og Troms fylkeskommune. Det husar òg Riddu Riđđu-festivalen, Samisk språksenter, Samisk bibliotekteneste og lokalkontor for NRK Sameradio, Sametinget og Nord-Troms museum. Henrik Olsen (tidlegare produsent for Riddu Riđđu) har permisjon Avdelingsleiar for Samtidsmuseet er Kjellaug Isaksen. Museet har ein internasjonal profil og opererer med tre namn: Samtidsmuseet for nordlige folk, Davvi álbmogiid dálážiid musea (nordsamisk) og Museum for Northern Peoples (engelsk).
Museet er med i Samisk museumsnettverk og Samisk museumslag.
Dalen kyrkje i Fet
Dalen kyrkje er ei langkyrkje i Lillestrøm kommune i Viken fylke.
Før 1990-talet vart bygget kalla kapell. Det vart teikna av Gudmund Hoel, som vi elles kjenner best som mangeårig leiar av NSBs arkitektkontor. Kyrkja var kvit frå femtiårsjubileet og til ho vart utvida med eit tilbygg og måla i dei opphavlege fargane før hundreårsjubileet.
Slow Ride
«Slow Ride» er ein song av det britiske rockebandet Foghat. Han var den første singelen frå det femte studioalbumet deira, Fool for the City (1975), gjeve ut på Bearsville Records. I 2009 vart han kåra til den 45. beste hardrocksongen gjennom tidene av VH1. Det finst fem versjonar av songen. Den originale LP-versjonen frå Fool for the City varer litt over åtte minuttar. Singelversjonen, som finst på mange samleplater, varer rett i underkant av fire minuttar, der slutten vert tona ut. Konsertversjonen frå 1977 varer litt over åtte minuttar, versjonen deira på King Biscuit Flower Hour er over ti minuttar og konsertversjonen frå 2007 er på oppunder ti minutt.
I følgje trommeslagaren Roger Earl vart songen skapt under ein jam med den då nye bassisten Nick Jameson.
The McCrarys
The McCrarys er ei amerikansk familebasert gospel- og R&B-gruppe, mest kjend for songane «You» (med Stevie Wonder på munnspel), «Lost in Loving You,» «Love on a Summer Night» og «Any Ol' Sunday» (seinare spelt av Chaka Khan). I 2014 grunnla dei The McCrary Foundation, ein ideell organisasjon som skal hjelpa menneske i naud gjennom dei heilande kreftene til musikken.
Peter Snell
Peter Snell er ein nyzealandsk tidlegare friidrettsutøvar og medisinar. Han vann OL-gull både 800 meter i 1960 og 1964, i 1964 vann han gullmedaljen også på 1500 meter.
Aktiv
Snell høyrde ikkje til favorittsjiktet før sommar-OL 1960 i Roma. Ei heller etter han i forsøksløpa vann sitt heat på 1.48,1, ny landsrekord. Derimot imponerte han i semifinalane, der han i sitt heat forbetra landsrekorden til 1.47,2 og viste verdsrekordhaldaren Roger Moens til andreplass. Dei same to utøvarane kjempa i fyrste rekke om gullmedaljen i finalen, og atter slo Snell Moens med to tidels sekund; 1.46,3 mot 1.46,5.
Den 3. februar 1962 forbetra Snell verdsrekorden på 800 meter med over eitt sekund til 1.44,3 under eit stemne i Christchurch. Seint på året 1962 vann han i Perth begge mellomdistansane i samveldeleikane.
Framom dei olympiske sommarleikane i Tokyo i oktober 1964 forbetra Snell den personlege rekorden på 1500 m til 3.37,6, ei tid i ypparste verdsklasse. I Tokyo vann så Snell gullmedaljen på fyrst 800 meter, og fem dagar seinare, 1500 m, ein dobbelttriumf ingen hadde greidd på 40 år.
Snell la opp som friidrettsutøvar i 1965. Han utvandra til USA i 1971 og utdanna seg til idrettsmedisinar, busette seg etterkvart i delstaten Texas.
Broaryd
Broaryd er ein tettstad i Gislaveds kommun i Jönköpings län i Småland i Sverige. I 2005 hadde tettstaden 277 innbyggjarar.
Hugli
Hugli eller Hooghly er ei 260 km lang elv i Vest-Bengal i India. Elva utgjer den vestlege munningen av Gangesdeltaet og bind saman Kolkata med Bengalbukta.
Elva har lett for å forandre løp i det flate terrenget og blir berre halden open til Calcutta, 145 km frå havet. Området ho renn gjennom, Calcutta-regionen (Hooghlyside), er eitt av det tettast folkesette og mest industrailiserte i India.
Fleire store bruer fører over Hugli. Dei viktigaste elvehamnene er Kolkata og uthamna Haldia. Aukande bruk av vatnet til kunstig vatning av jordbruksområda i omlandet har redusert vassføringa og resultert i aukande sedimentasjon i munningen. Dette har skapt problem for skipstrafikken.
Ugress
Ugress er eit elektronisk musikkprosjekt frå Bergen. Mannen bak prosjektet er musikaren Gisle Martens Meyer.
Coverversjon
Ein coverlåt eller coverversjon (ofte berre forkorta til cover) er ei innspeling eller framføring av ein tidlegare laga song eller musikkstykke.
Ugress
Ugress vart kåra til Årets Urørt i 2002 med låta «Loungemeister». Musikkgruppa har gjeve ut fire studioalbum, i tillegg til to album med filmmusikk og eitt samlealbum. Det fyrste albumet, Resound, vart utgjeve i 2002, og hamna på andreplass på VG-lista.
Coverversjon
Den musikalske utforminga blir ofte ein del endra, slik at nyinnspelinga ikkje framstår som ein rein kopi og artisten set sitt musikalske og personlege «merke» på han. Som regel har nyinnspelinga same tekst som originalen, men han kan òg vere gjeve ut på eit anna språk (anten omsett eller med ein heilt annan tekst) eller ein ny tekst på originalspråket. Eit slikt døme er Limp Bizkit sin versjon frå 2003 av The Who-songen «Behind Blue Eyes» frå 1971.
Tidleg på 1900-talet var det vanleg at songar vart spelt inn av ulike artistar for ulike plateselskap.
I dag, der heile verda er éin marknad, er det helst amatørmusikarar som framstår som coverband, sjølv om det er døme på profesjonelle slike, som The Musical Box frå Canada som spelar tidleg Genesis-musikk. Men òg kjende og etablerte artistar fortek coverinnspelingar, høvesvis av songar dei likar særleg godt og gjerne som ei hyllest til originalartisten.
Elles er coverinnspelingar særleg vanleg innan pop-sjangeren.
Om berre delar av ein annan song miksast inn, gjerne i originalversjon, men òg som cover, kallar ein det sampling. Denne teknikken er særs vanleg innan hiphopsjangeren.
Gisle Martens Meyer
Gisle Martens Meyer er ein norsk komponist, produsent og artist frå Bergen. I år 2000 starta han musikkprosjektet Ugress. Prosjektet slo gjennom i Skandinavia i 2002 med albumet Resound.
Bakkant
Bakkant eller bakkantinne var ein person i antikken som deltok på feiringa av den romerske guden Bacchus eller den tilsvarande greske guden Dionysos, eit såkalla bakkanal.
Orda er seinare blitt brukte om festande, utsvevande folk.
Olivenisfugl
Olivenisfugl (Chloroceryle inda) er ein fugl i isfuglfamilien som lever i neotropisk område frå Nicaragua til sørlege Brasil.
Skildring
Dette er ein mellomstor isfugl, ca. 24 centimeter i kroppslengd. Olivenisfugl syner noko kjønnsdimorfisme i både fjørdrakt og i storleik, hofuglar er litt større enn hannfuglar. Fjørdrakta har mørk grøn overside og djup oransje underside. Strupen er gulbrun og dei har ein oransje ring bak til nakken. Hovudet over halsringen er grønt. Hofuglen har eit brystband med fjører i grønt og kvitt.
Utbreiingsområdet er tredelt. I nordvest langs Karibhavet frå Nicaragua over Panama og sørover langs stillehavskysten til nordvestlege Ecuador. Det største området er Amazonasbassenget og store delar av Venezuela. Eit tredje område er i aust, langs atlanterhavskysten frå Salvador sørover til Florianópolis i Brasil.
Habitatet er elvebreidder med god vegetasjon, skogkledde myrområde og mangrovar. Dei lever i høgder opp til 400 moh. Dette er ein fiskeetar som òg tar små krabbar, krepsdyr og vasslevande insekt. Dei sit på ei låg grein, speidar etter byttet, og stupdykkar rett ned i vatnet etter byttet.
Storleiken på populasjonen er estimert til mellom 0,5 til 5 millionar kjønnsmodne individ og er trudd å vere minkande. Arten er klassifisert som globalt livskraftig, LC.
Newbrough
Newbrough er ein landsby i Northumberland i England, ved nordbreidda av elva South Tyne rundt nordvest for Hexham.
Historie
Newbrough var i eldre tid del av Manor of Thornton. Eit bustadtårn (tower house) kjent som Thornton Tower blei rapportert på staden, men blei sagt å vera i forfall i 1541. Bygningen er no heilt i ruinar, men er verna med Grade II.
Newbrough Hall er eit herskapshus frå tidleg 1800-tal. Det er verna som Grade II*.
Women's Institute-bygningen, tidlegare Mechanics Institute, blei bygd i 1854 og er verna som Grade II. I 1948 blei han gjeven til Newbrough Women's Institute (WI), som var blitt skipa i 1923. I 2000 gav WI bygningen til Town Hall. Foreininga har no møte i Town Hall, noko ho også gjorde før 1948.
Ei mile nord for landsbyen ligg ein bekk kalla Meggie's Dene. Dette skal vera staden ei heks på 1500-talet kalla Old Meg blei gravlagd.
Landsbyen har ein barneskule, Newbrough CE First School, Han er tilknytt Church of England.
Bredbyn
Bredbyn er ein tettstad i Örnsköldsviks kommun i Västernorrlands län i landskapet Ångermanland i Sverige som òg husar Anundsjö sockens kyrkje, Anundsjö kyrka. Tettstaden var tidlegare eit municipalsamhälle. Bredbyn er eit villasamfunn som ligg ved Moälven cirka førti kilometer nordvest for Örnsköldsvik og cirka 10 kilometer vest for Mellansel. Den største arbeidsgjevaren i tettstaden er Polarbröd AB, som har eit bakeri i utkanten av Bredbyn.
Sagavägen går forbi Bredbyn, og Norra stambanan-sporet er lagt litt sør for tettstaden. Tidlegare kunne reisende herfrå bruke Anundsjö station, men Mellansel station som ligg på Stambanan genom övre Norrland har teke over den rolla.
Etymologi
Fra 1535 er skrivemåten kjend Breby og frå 1542 Bredbyn. Prefikset er adjektivet bred i betydningen geografisk omfang, medan suffikset by viser til ein gruppe garder.
Rhodes Head
Rhodes Head er eit markant nes i enden av McCarthy Ridge ved søraustsida av Eisenhower Range, oppom Nansen Ice Sheet på kysten av Victoria Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1955-63. Det vart namngjeve av Advisory Committee on Antarctic Names (US-ACAN) etter kaptein James C. Rhodes som var flypilot i skvadron VX-6 i fleire år fram til 1967.
Diskret matematikk
Diskret matematikk er studien av matematiske strukturar som er fundamentalt diskrete i staden for kontinuerlege. I motsetnad til dei reelle tala som har eigenskapen av å variere 'glatt', så er objekta studerte i diskret matematikk tydeleg åtskilte, ikkje-samanhengande, så som heiltal, grafar og emne i matematisk logikk. Diskret matematikk tar ikkje med tema i «kontinuerleg matematikk» som den klassiske reelle analysen. Diskrete objekt kan ofte vere nummererte av heiltal. Meir formelt, har diskret matematikk blitt karakterisert som den greina av matematikken som handsamar sett som kan teljast, det vil seie sett som har same kardinalitet som delmengder av heiltal, inkludert rasjonelle tal, men ikkje reelle tal. Men, det finst ingen eksakt, universelt sameint definisjon av omgrepet 'diskret matematikk' Det er faktisk slik at diskret matematikk best kan skildrast av kva som er heldt utanfor: kontinuerlege, varierande mengder og relaterte omgrep.
Forsking innanfor diskret matematikk auka siste halvdelen av 1900-talet, mykje på grunn av utviklinga av digitale datamaskinar som opererer i diskrete trinn og lagrar data i diskrete bitar. Omgrep og notasjon frå diskret matematikk er nyttige i studiar og skildringar av objekt og problem i delar av informatikken, så som i algoritmar, programmeringsspråk, kryptografi, automatiserte prov av teorem, og programvareutvikling. Omvendt er datamaskinbruk signifikant i å utnytte idear frå diskret matematikk til løysing av praktiske problemstillingar, til dømes i operasjonsanalysen.
Sjølv om dei viktigaste studieobjekt i diskret matematikk er diskrete objekt, tar ein i tillegg ofte i bruk analytiske metodar frå kontinuerleg matematikk.
Eit av de mest kjente uløyste problem innanfor teoretisk datavitskap er P=NP-problemet, som skildrar forholdet mellom kompleksitetsklassene P og NP. Clay Mathematics Institute har lova ei påskjøning på 1 million US-dollar for den som først kjem med eit prov på løysing av problemet.
Pico Simón Bolívar
Pico Simón Bolívar er eit 5 775 meter over havet høgt fjell i fjellkjeda Sierra Nevada de Santa Marta i Colombia. Fjellet er, saman med jamhøge Pico Cristóbal Colón, det høgste i heile landet. Begge desse fjelltoppane ligg lengst nord i landet, og mindre enn 50 kilometer unna Karibiahavet.
Truls Horvei
Truls Horvei er ein norsk forfattar og journalist.
Han debuterte i 1988 med diktsamlinga Havfruehestar, og har sidan gjeve ut fleire diktsamlingar og to ungdomsbøker. I tillegg har han i samarbeid med musikarar gjeve ut tre CD'ar. Saman med Roy Ole Førland har han gjeve ut albumet Haikutronics, og dei har halde konsertar og reist rundt på skular og der halde haiku- og elektronikaverkstad. I 2020 laga Scenekraft kortfilmen og poesimonologen Fars stemme med Horvei sine dikt henta frå boka med same namn.
Horvei arbeider som kulturjournalist i Haugesunds Avis og er busett i Sagvåg på Stord.
The Persuasions
The Persuasions er ei acappella-gruppe som byrja å syngje i lag i Brooklyn i New York i midten av 1960-åra.
The Persuasions vart skipa i Brooklyn i 1962, og song acappella på gata og på undergrunnsstasjonar. Stilen deira kombinerte gospel, soul, tidleg rock og jazz til ein fem-delt harmonisong. Etter at dei vart oppdaga av Frank Zappa, har The Persuasions spelt inn 23 album.
Bobby Keys
Robert Henry Keys var ein USA-amerikansk saksofonist som har spelt med mange artistar som medlem av fleire blåserekkjer gjennom karrieren. Han har spelt på album av The Rolling Stones, Lynyrd Skynyrd, Harry Nilsson, Delaney & Bonnie and Friends, George Harrison, John Lennon, Eric Clapton, Joe Cocker og mange andre. Keys har spelt på hundrevis av innspelingar og var turnémusikar frå 1956 og fram til han døydde i 2014.
Utvald diskografi
Han gav ut eit eige soloalbum på Warner Bros. i 1972. Han har òg spelt på:
Isabel Blanco
Isabel Blanco er ein norsk tidlegare handballspelar frå Bergen. Ho vart europameister med Noreg i 2004 og 2008. Blanco var linjespelar.
Aktiv
Blanco debuterte på det norske landslaget 23. oktober 2004 mot Tyskland, og vart få veker seinare teken ut til den norske troppa som i desember 2004 vann Handball-EM 2004. Året etter deltok ho i handball-VM, men måtte vente tre år på den neste meisterskapsturneringa. Under EM 2008 vann ho sitt andre EM-gull. Dei neste åra nådde ho ikkje opp i valet av linjespelarar til landslaget, Heidi Løke og Marit Frafjord hadde klippekort på dei plassane. Blanco fekk likevel eit siste meisterskap, Handball-VM 2013. Den 18. desember 2013 mot Serbia spelte ho sin 86. og siste landskamp, i alt stod ho for 165 skåringar til Noreg.
Dweezil Zappa
Dweezil Zappa er ein amerikansk rockegitarist og stundom skodespelar. Han er son til musikaren Frank Zappa.
Tidleg liv
Zappa vart fødd i Los Angeles i California, som son av musikaren Frank Zappa og Gail Zappa, som arbeidde i føretaket til mannen. Han er den andre av fire sysken: den eldre systera Moon, den yngre systera Diva og den yngre broren Ahmet. Han er syskenbarn til skodespelarinna Lala Sloatman. Far til Zappa var av siciliansk, gresk, arabisk og fransk slekt, medan mora var av fransk, irsk og stort sett dansk slekt.
Fødenamnet til Dweezil er Ian Donald Calvin Euclid Zappa. Sjukehuset der han vart fødd nekta å registrere han med namnet Dweezil, så Frank lista opp namnet på fleire av musikarvenene sine. «Dweezil» var eit kallenamn som Frank gav den rare vesletåa til Gail. Fem år gammal, fekk Dweezil vite at det verkelege namnet hans var annleis, men insisterte på at kallenamnet hans skulle bli det lovlege namnet hans. Gail og Frank leigde ein advokat og kort tid etter var Dweezil offisielt namn.
Karriere
I 1980-åra arbeidde Zappa som programleiar på MTV, men fekk sparken kort tid etter han snakka stygt om MTV på The Howard Stern Show. Han spelte òg inn nokre soloalbum, og spelte gitar for andre artistar. Ein kan høyre Zappa spele sologitar på The Fat Boys sin «Wipe Out» (1987) og han er å sjå i musikkvideoen for Don Johnson-hitten «Heartbeat». Han spelte òg sologitar (i lag med Reb Beach) på Winger-versjonen av Jimi Hendrix sin «Purple Haze». Han hadde ei rolle i den futuristiske Arnold Schwarzenegger-filmen The Running Man som Stevie («Don't touch that dial!»), og gav den første kjende cameo-rolla i John Hughes sin Brat Pack-film, Pretty in Pink (med Molly Ringwald), som venen til Andie, Simon.
Sidan tidleg i 1990-åra, har Zappa skrive musikk for eit stykke kalla «What the Hell Was I Thinking?», eit 75 minuttar langt stykke med gitarsoloar av fleire kjende gitaristar. Prosjektet har vorte omarbeidd fleire gongar sidan 1990-åra. Dweezil sa i september 2004: «Eg byrja å spele inn på analogt lydband for nesten 13 år sidan... Det er truleg 35 gjestegitaristar med, alle frå Brian May til Eddie Van Halen, Eric Johnson, Angus og Malcolm Young — det var eit sprøtt prosjekt. Eg ventar og håpar på å få spele inn med Jeff Beck og Jimmy Page som ein av dei siste gjestene der».
I midten av 1990-åra var Zappa stemma til figuren Ajax Duckman i animasjonsserien Duckman. Han var òg ei kort stund med i situasjonskomedien Normal Life med systera Moon Unit Zappa and tidlegare Laverne & Shirley-stjerna Cindy Williams. Han skreiv og framførte kjenningsmelodien for The Ben Stiller Show (soloen frå Spinal Tap sin «Break Like the Wind»). I 1999 var han i lag med broren, Ahmet Zappa, med i eit show med kjendisar, band og dansetruppar kalla Happy Hour som vart sendt første gongen i april 1999 på USA Network.
På det 11. studioalbumet til "Weird Al» Yankovic frå 2003, Poodle Hat, spelar Zappa den første gitarsoloen og syng på sporet «Genius in France». I 2006, organiserte Zappa «Zappa Plays Zappa»-turneen. Han samla eit band med unge musikarar med eit mål om å føre musikken til Frank Zappa til eit yngre publikum. Med på turneen handde han Steve Vai, Napoleon Murphy Brock og Terry Bozzio. Turneen byrja i Europa i mai og fortsette i USA i juni. Etter ein pause fortsette turneen i USA i oktober 2006. I 2007 gjekk turneen frå juli og enda i Australia tidleg i desember, med Ray White som gjest. Fleire turnear har følgd seinare. In 2009, Ray White left Zappa Plays Zappa for an undisclosed reason.
Personleg liv
Frå 1998 til 2004 var Zappa kjæraste med musikaren Lisa Loeb. Zappa og Loeb skreiv og spelte i lag, og Zappa turnerte med bandet hennar. Paret var programleiarar på matshowet Dweezil & Lisa på Food Network i 2004.
Zappa gifta seg med motestylisten Lauren Knudsen den 3. september 2005 i Los Angeles. Dei har to døtrer, Zola Frank Zappa (f. 2006) og Ceylon Indira Zappa (f. 2008). I mars 2010 søkte Knudsen om skilsmisse. Dweezil gifta seg med Megan Marsicano i ein privat seremoni i Los Angeles i april 2012.
Frösön
Frösön er ei øy i innsjøen Storsjön i Sverige med eit areal på 41 kvadratkilometer. Ho er dermed den 27. største øya i Sverige og den største øya i landskapet Jämtland.
Øya var i nærare tusen år hovudbyen i Jämtland, sentrum for handel og kommunikasjonar. Östersund overtok denne rolla fullt først då jarnbanen kom til Östersund i 1879. Frösön inngår no som ein del av Östersund kommune, men var eigen kjøpstad (köping) fram til 1970.
Frösön har tre brusamband, i aust med Östersund (Frösöbron), i søraust med Genvalla (Vallsundsbron) og i nordvest med Rödön (Rödöbron). Den høgaste åsen på Frösön, Östberget, er 468 moh (176 m over Storsjön). I søraust finst òg ein innsjø, Ändsjön.
Frösön er som mange andre stader rundt Storsjön oppkalla etter urnordiske gudar; guden Frös - øya til Frøy.
På Frösön fanst frå 900-talet tingplassen der Jamtamot vart halden, offerstader, og frå 1100-talet Frösö kyrkje, ein av dei mest populære bryllupskyrkjene i Sverige. I nærleiken av Frösö kyrkje låg frå 1679 Frösö Trivialskola som lenge var den einaste høgare lærestaden i Sverige på landsbygda. Skulen vart flytta inn til Östersund i 1847.
Frösöstenen er den nordlegast plasserte runesteinen og den einaste i Jämtland.
Vestre Frösön var i lang tid militært område, der låg Frösö leir og seinare F4 - Jämtlands flygflottilj, og der ligg no Östersund flyplass. Flybasen vart lagt ned 2005.
På slutten av 1800-talet flytta komponisten Wilhelm Peterson-Berger til Frösön, og området er åstad for hans opera Arnljot som dreier seg om hendingar som skjedde for omtrent tusen år sidan. I dei siste femti år er Arnljot oppført som friluftsspel kvar sommar på Arnljotlägden ved heimen til Peterson-Berger (Sommarhagen), ei rekkje førestillingar ute i det fri med tidstypiske drakter.
KLM Royal Dutch Airlines
KLM Royal Dutch Airlines (òg berre KLM, eller Koninklijke Luchtvaart Maatschappij) er eit nederlandsk flyselskap. Selskapet vart grunnlagt i 1919. I 2004 fusjonerte KLM med Air France til Air France-KLM. Begge selskapa driv enno under eigne namn, men samarbeider tett.
KLM har eit utstrekt rutenettverk i Noreg, og opererer flygingar frå basen sin på Schiphol lufthamn utanfor Amsterdam til Bergen, Oslo, Ålesund, Kristiansand, Sandefjord, Stavanger og Trondheim.
Historie
KLM vart etablert den 7. oktober 1919, noko som gjer det til det eldste flyselskapet i verda som framleis opererer under det opphavlege namnet sitt. Selskapet starta operasjonar året etter, med ei flyging frå London til Amsterdam. Det gjekk eit år til før selskapet byrja å operera ruteflygingar.
Innan 1926 hadde KLM faste flygingar til Amsterdam, Rotterdam, Brussel, Paris, London, Bremen, København og Malmö. Selskapet starta òg tidleg med interkontinentale operasjonar, og hadde allereie i 1929 ei flyrute til Nederlandsk Austindia (noverande Indonesia). Selskapet opna noke år seinare nok ei interkontinental rute mellom Amsterdam og Curaçao.
Flåten og talet på destinasjonar voks i takt med den aukande passasjermengda. Drifta til selskapet opphøyrde under andre verdskrigen, men vart raskt reetablert etter slutten av krigen. Selskapet gjekk til innkjøp av endå større fly gjennom 1960-, 70- og 80-talet, og danna i 1989 ein allianse med det amerikanske flyselskapet Northwest Airlines. I 2008 vart Northwest Airlines slått saman med Delta Airlines, og KLM heldt fram dette samarbeidet. Det norske flyselskapet Braathens var òg medlem av denne alliansen fram til det fusjonerte med SAS i 2004. KLM er i dag medlem av flyalliansen SkyTeam.
Anastasia Lapsui
Anastasia Lapsui er ein nenetsisk filmregissør busett i Finland.
Biografi
Anastasia Lapsui kjem frå Nida i Jamalo-Nenetsk i dagens Russland. Som nenetsar snakkar ho nenetsisk, eit finsk-ugrisk språk. Lapsui studerte ved universitetet i Sverdlovsk, og jobba deretter som journalist, i aviser og radio. I 1993 flytte ho til Finland, og har no base i Helsingfors.
Ho debuterte innan filmindustrien allereie i 1993. Særleg har ho vorte kjend i samarbeid med den finske filmregissøren Markku Lehmuskallio. Dei to har spesialisert seg innan filmar om urfolk, og har m.a. laga film om urfolk i Sibir, Grønland, og Nord-Canada, og om nenetsarar og samar. Dei starta å vinna merksemd med filmen Sju sångar frå tundraen (2000), og vann Amandaprisen for denne i klassen beste nordiske kinofilm same året. Filmen vann også den finske Jussi-statuetten i kategorien Beste film i 2001.
Filmografi
(utval)
Cape Roberts
Cape Roberts er eit nes ved sørsida av innløpet til Granite Harbour på kysten av Victoria Land. Det vart oppdaga av South Magnetic Pole Party, leia av David under den britiske antarktiskekspedisjonen (1907–09) og kalla opp etter William C. Roberts, assisterande zoolog og kokk under ekspedisjonen.
Stor-Jerusalem
Stor-Jerusalem er eit omgrep som vert nytta til å skildre ein kring 150 km stor radius kring Gamlebyen i Jerusalem. Utvidinga av Jerusalem under israelsk lov kom etter at byen i røynda annekterte byen etter seksdagarskrigen i 1967, men mykje av utvidinga er ikkje anerkjend av det internasjonale samfunnet. som reknar all israelsk utbygging i området som eit brot på folkeretten, og kallar desse utbyggingane israelske busetnader.
Moelvkonglomerat
Moelvkonglomerat er ein bergart i form av eit morenekonglomerat eller tillitt frå sein prekambrium. Han er ein del av Hedmarkgruppa. Bergarten er kalla opp etter Moelv i Ringsaker, men er utbreidd over store delar av det søraustlege Noreg, og tilstøytande område i Sverige.
Brokind
Brokind er ein tettstad i Linköpings kommun i Östergötlands län i Östergötland i Sverige. I 2005 hadde tettstaden 526 innbyggjarar. Brokind ligg cirka 27 kilometer sør for Linköping.
Teardrop Pond
Teardrop Pond er eit tjern av smeltevatn 2 km sørvest for Greegor Peak i Denfeld Mountains i Ford Ranges i Marie Byrd Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1959-65. Det skildrande namnet, gjeve av Advisory Committee on Antarctic Names (US-ACAN), skildrar forma til innsjøen (tåreforma).
Den internasjonale skilsdomsretten for sport
Den internasjonale skilsdomsretten for sport (fransk Tribunal arbitral du sport, TAS; engelsk Court of Arbitration for Sport, CAS) er ein skilsdomsrett oppretta for å avgjera tvistar innan idrett. Han har hovudkvarter i Lausanne og lokale i New York og Sydney. I tillegg har han midlertidige rettslokale i olympiske vertsbyar.
Domstolen vart oppretta på initiativ frå Juan Antonio Samaranch kort tid etter at han vart vald som president i Den internasjonale olympiske komiteen (IOK). Statuttane for den nye voldgiftsretten vart vedtekne av IOK i 1983, og dei tredde i kraft 30. juni 1984. Ti år seinare vart ein av avgejerdene til skilsdomsretten anka inn for høgsteretten i Sveits, og sjølvstendet til skilsdomstolen vart drege i tvil. Den sveitsiske domstolen konkluderte med at Den internasjonale skilsdomsretten for sport var ein reell skilsdomstol, men påpeikte  samband til IOK. Som ei følgje av dette vart Den internasjonale skilsdomsretten for sport underlagt reformer for å gjera han meir sjølvstendig frå IOK, organisatorisk og økonomisk. Den største reforma var etableringa av Det internasjonale skilsdomsrådet for sport, som overtok IOK si rolle i drifta og finansieringa av skilsdomsretten.
Don Weller
Donald Arthur Albert Weller var ein engelsk jazzmusikar, tenorsaksofonist og komponist.
Karriere
Don Weller byrja å læra spela klarinett i ein alder av 14 år, og fekk klassisk utdanning på det i fire eller fem år, og spelte solopartiet i Klarinettkonsert av Mozart i Croydon Town Hall som 15-åring. Han byrja å spela i dixielandband rundt Croydon-området, men gjekk seinare over til tenorsaksofon og spelte i Kathy Stobart sitt øvingsband.
I løpet av 1970-talet spelte jazzrockgruppa hans Major Surgery ein fast vekevis konsert på ein pub i Croydon i Dog & Bull. Bandet spelte Wellers komposisjonar på albumet gitt ut som The First Cut. Dette vart etterfølgd av ein kvartett med trommeslagaren Bryan Spring. Samtidig arbeidde han jamleg med pianisten Stan Tracey, og òg med Harry Beckett og i ein kvintett med Art Themen. Han er kjend for allsidigheita si og har spelt med artistar som Alan Price, Tina May og Charlie Hearnshaw.
Weller spelte saksofon på albumet Allright on the Night frå 1973 av det britiske hardrockbandet Tucky Buzzard Han opptrer som førstesaksofonist (med Tower of Power som støtte på blåsarar) på instrumentalsporet «Nascimento» på Cat Stevens-albumet Back To Earth frå 1978. Han spelte òg på Alex Harvey-albumet The Mafia Stole My Guitar gitt ut i 1979 og leverte soloen på sporet «Wait For Me Mama» og skreiv «Don's Delight».
I 1981 steppa han inn for Michael Brecker då Gil Evans orkester spelte på Bracknell Jazz Festival, turnerte deretter i Storbritannia og spelte inn med ein av trompetistane til bandet, Hannibal Marvin Peterson, som vart med i Weller-spring Quartet. Han spelte òg inn med Evans' British Orchestra i 1983. Òg på 1980-talet var Weller, saman med vennen sin og tenorsaksofon-kollega Dick Morrissey, fast medlem av Rocket 88, boogie-woogie-bandet sett opp av Ian «Stu» Stewart og Bob Hall, og medverka på det einaste albumet deira.
Weller vart skildra som eit «førsteval for TV- og filmmusikk». Han spelte saksofonsolo på David Bowie sin temalåt til filmen Absolute Beginners (1986). Han bidrog òg til jazzklubbfilmen Stormy Monday (1988). I 1995 fekk han i oppdrag av Appleby Jazz Festival-arrangøren Neil Ferber å skriva «The Pennine Suite» for eit jazzstorband som vart urframført på Appleby-festivalen i 1995 og gitt ut på CD året etter. Sidan har bandet jamleg opptredd på andre jazzfestivalar. Ei seinare bestilling frå Appleby Jazz var for hans Electric Jazz Octet.
Personleg liv og død
Weller gjekk gjennom ein trippel hjartebypassoperasjon i 2012, og spelegleda kom aldri heilt tilbake. Framføring hans av «We'll Be Together Again» ved musikarkollega Bobby Wellin si gravferd i slutten av 2016 var, med saksofonisten Art Themens ord, «utruleg rørande og uhyggjeleg føreseiande». Det har vorte sagt at Weller «gjorde jazzen rikare, meir vittig og meir varmt forfriskande». Han døydde i heimbyen Croydon i Surrey 30. mai 2020, 79 år gammal. Han etterlèt seg sonen Mark og dottera Katie.
Som sidemann
Med Alan Price
Med East of Eden
Med Tina May
Med Stan Tracey
Med andre
Dagali kyrkje
Dagali kyrkje er ei langkyrkje i Hol kommune, Viken.
Kyrkja vart oppført av byggmeister Ole S. Fjøslien etter ei typeteikning av slottsarkitekt Linstow og vigsla i 1850. Så vart ho utvida i 1912–13 og 1972–73.
Joey av Bob Dylan
«Joey» er ein song av Bob Dylan frå 1976 på albumet hans Desire. Songen vart skriven av Dylan og Jacques Levy, som samarbeidde med Dylan på dei fleste av songane på albumet. I eit intervju frå 2009 hevda Dylan at Levy hadde skrive heile teksten til denne songen. Som ein annan long song på albumet, «Hurricane», er «Joey» biografisk. Songen omhandlar livet og dødsfallet til gangsteren Joey Gallo, som vart drepen ved Umberto's Clam House i Little Italy, den 7. april 1972.
Bakgrunn
Songen omhandlar Gallo på sympatisk vis, trass den valdelege livsførselen hans. Gallo hadde vorte skulda for minst to mord og var dømd for fleire alvorlege lovbrot. Men i songen vert han hylla for å vere imot våpen, vere motvillig til å ta livet av gislar og for å verne drap på familien sin. Han framstår som ein ufrivillig deltakar i lovbrota til gangstergjengen sin, og at han derfor ikkje fortente lagnaden sin. På grunn av det sympatiske synet vart Dylan og songen kraftig kritisert.
Anna
I ein lesarundersøking i Mojo vart «Joey» kåra til den 74. mest populære Dylan-songen gjennom tidene. Dylan spelar sjeldan songen på konsertar og han har også sjeldan vorte spelt av andre artistar.
Ballinciaga
Soge
Ballinciaga har sidan 2018 gjeve ut russelåter, men fekk fyrst det store gjennombrotet sitt med singelen «Loud Luxury 2022» saman med rapparen Kevin Lauren. Ballinciaga fekk si fyrste topplassering på den norske singellista i 2022 med singelen «Dans på bordet» saman med TikTok-ar og musikar David Mokel.
I april 2022 publiserte David Mokel ein video der han påstod at gruppa skulda han mellom 70 000 og 100 000 kroner. I ettertid gjekk begge partar ut og opplyste at det ikkje fanst nokon slik gjeldspost, og at videoen berre vart laga for å vekkja åtgaum rundt gruppa.
Dei tre medlemene i gruppa opptrer alltid med rosa finlandshetter for å halda sin eigen identitet løynleg.
Saurås
Folketalet på området til garden Saurås har vore aukande sidan 1920-talet, med kraftig auke etter Den andre verdskrigen. Den nye busetjinga kom stort sett i den austlege enden av området, der hovudvegen gjennom Åsane går. Då motorvegen kom her i siste del av 1980-åra, måtte det rivast ein del hus i motorvegtraseen. Busetjinga er stort sett einebustader, med nokon rekkjehus.
På eitt av bruka på garden var det framleis sauedrift i 2007.
Kjelder
Frode Fyllingsnes, Åsane - i fortid og nåtid (Bodoni forlag, 2007), s. 201-209
Desire av Bob Dylan
Desire er det 17. studioalbumet til Bob Dylan. Det kom ut på Columbia Records i januar 1976.
Albumet er eit av dei mest samarbeidsprega verka til Dylan og han hadde med seg dei same musikarane som han hadde nytta på Rolling Thunder Revue-turneane året før. På mange av songane syng den då ukjende Emmylou Harris korvokal. Det meste av albumet vart skriven i lag med Jacques Levy og består av songar med lange soger. To av songane skapte raskt kontroversar, den over 11 minuttar lange «Joey», som vert sett på som ei glorifisering av den valdelege gangsteren «Crazy Joey» Gallo og «Hurricane», opningssporet som på lidenskapleg vis fortel soga om boksaren Rubin Carter, som songen hevdar vart uskuldig dømd for mord. Carter vart lauslaten i 1985 etter at ein dommar gjorde om dommen hans.
Desire vart ein oppfølgjar til Blood on the Tracks og nådde 1. plassen på Billboard si popalbumliste, der det låg i fem veker. Det vart eit av dei bestseljande albuma til Dylan og nådde òg 3. plassen i Storbritannia og 4. plassen i Noreg. Musikkmagasinet NME kåra albumet til årets album. I 2003 plasserte magasinet Rolling Stone albumet på 174. plass på lista deira over dei 500 største albuma gjennom tidene.
Bakgrunn
Dylan ønskte å danne sitt eige band, som seinare vart kjend som Rolling Thunder Revue. Han fekk ideen då han såg Patti Smith og bandet hennar spele ved The Other End (tidlegare og på denne tida kalla The Bitter End) den 26. juni 1975. Smith hadde ikkje gjeve ut det første albumet sitt enno, men trekte til seg mykje merksemd frå musikkpressa og industrien. Dylan vart slått av den gode kjemien mellom Smith og resten av bandet hennar, og ønskte å skipe sitt eige band.
Innspelingar
Dylan byrja å arbeide på fleire nye songar i 1975, og ein gong seint i juni medan han vart køyrt rundt i limousinen sin i ein landsby, såg han Scarlet Rivera som gjekk med fiolinkassen sin. Dylan stoppa ved sidan av ho og inviterte ho til studioet sitt. Rivera spelte fiolin med Dylan på fleire av dei nye songane, og Dylan inviterte ho seinare med på albumet.
Utover sommaren voks samarbeidet mellom Dylan og Jacques Levy. Levy var då mest kjend for «Chestnut Mare», eit samarbeid med Roger McGuinn som etter kvart vart ein av dei siste hittane til The Byrds. Levy skreiv hovudsakleg tekst, med idear frå Dylan..
To veker seinare, den 28. juli, gjekk Dylan i studio att med 21 musikarar. Dylan ønskte å spele inn songane live, medan den uerfarne produsenten Don DeVito plasserte for mange instrument på same lydspor, slik at det sidan vart nær umogeleg å mikse songane. Eric Clapton var ein av fem gitaristar på denne innspelinga. Neil Hubbard, som var på innspelinga, følte det var for mange musikarar til stades, og det same gav Clapton uttrykk for.
Dagen etter gjekk Dylan i studio igjen med om lag halvparten av musikarane, mellom anna Rob Stoner, Scarlet Rivera, Emmylou Harris, Hugh McCracken og Vinnie Bell, samt saksofonisten Mel Collins og perkusjonisten Jody Linscott frå bandet Kokomo. Dei klarte å få ned songen «Oh, Sister», medan resten vart rekna som for dårleg.
Kvelden 30. juli 1975 nytta Dylan enno færre musikarar, inkludert Stoner, Rivera, Harris og trommeslagaren Howie Wyeth. Denne gruppa danna kjernen i Rolling Thunder Revue. Eit brukbart opptak av «Isis» vart spelt inn på første forsøk. Både Dylan og Stoner var nøgd med innspelinga og dei skjønte at det meir intime lydbiletet dei oppnådde her var vegen å gå.
Fem av dei ni songane frå Desire vart spelt inn på denne innspelinga, mellom anna det endelege opptaket av «Hurricane». Kvelden etter spelte Dylan inn det endelege opptaket av «Isis», «Abandoned Love» og «Sara». Kona til Dylan, Sara, var tema i songen med same namn.
Norsk kaldblodstravar
Norsk kaldblodstravar er ein hesterase som har opphav i dølahesten. Kaldblodstravaren vert nytta til travlaup.
Raseskildring
Av farge og avteikn er kaldblodstravaren lik dølahesten, men han er lettare bygd og meir høgstilt.
Historie
Frampå 1800-talet vart det med utgangspunkt i dølahesten alt fram er ein lettare og meir høgbeint type kaldblodshest med gode føresetnader for å tevle i trav. Frå 1937 fekk rasen eiga stambok, og frå 1965 vart det offentleg stambokføring. Norsk kaldblodstravar har i dag delvis sams avlsarbeid med svensk kaldblodstravar.
Førekomst
Norsk kaldblodstravar er ein av dei talmessig største hesterasane i Noreg, og på landsbasis finst meir enn 10 000 individ.
Bruk
Kaldblodstravaren vert i stor grad brukt i travsporten, men nokre vert også brukt som køyre- eller ridehestar til hobbybruk.
Cape Roget
Cape Roget er eit bratt nes på sørenden av Adare Peninsula, på nordsida av innløpet til Moubray Bay langs austkysten av Victoria Land. Det vart oppdaga av kaptein James Ross, 1841, som namngav det etter Peter Mark Roget, ein kjend engelsk ordbokforfattar som var sekretær i Royal Society. Det finst ein keisarpingvinkoloni på neset.
Mikal Telle
Mikal Telle er ein bergensk musikkmanager som står bak plateselskapa Tellé Records, Éllet og Opplett (saman med Erlend Øye).
Telle er kjent for å vere ein katalysator for delar av norsk undergrunnsmusikk og elektronika. Han står mellom anna bak Röyksopp, Datarock og Kings of Convenience.
I 1995 starta Telle platebutikken Primitive Records, som vart starten på utviklinga av Tellé Records, og via butikken fekk han distribuert utgjevingane han gav ut.
I 2002 fekk Telle Bergen kommune sin kunstnarpris på 50 000 kroner.
I 2011 kom boka Øving er for drittband, som handlar om Mikal Telle og Datarock, ut. Same året fiek han prisen «Årets Bylarmer». Han fikk Bjellesauprisen fra FONO i 2014.
David Gates
David Ashworth Gates er ein USA-amerikansk songar-låtskrivar, mest kjend som songar i gruppa Bread, som hadde fleire hittar i Europa og Nord-Amerika i 1970-åra. Bandet vart innlemma i Vocal Group Hall of Fame.
Biografi
Gates vart fødd i Tusla. Faren var bandleiar og mora pianolærar. Han var omgjeve av musikk frå tidleg alder og spelte alt mange instrument då han gjekk på high school. I 1957 fekk han eit musikalsk gjennombrot då Chuck Berryom til Tulsa. Gates fekk den første hitten sin med «Jo-Baby» med Chuck Berry. Songen vart skriven for skulekjærasten til Gates, Jo Rita, som han gifta seg med og fekk barn med då han byrja på University of Oklahoma. I 1961 flytta familien til Los Angeles og Gates starta karrieren sin som låtskrivar og produsent. Mot slutten av 1960-åra hadde han arbeidd med Elvis Presley, Bobby Darin og Merle Haggard, og produsert Glenn Yarbrough-hiten «Baby the Rain Must Fall» i 1965. Den første hiten hans som låtskrivar kom med den populære Murmaids-songen «Popsicles and Icicles». Han forstod at den einaste måten han kunne sikre seg at songane hans vart spelt inn, var om han song dei sjølv, og Gates starta Bread i 1968. Gruppa bestod av Gates, James Griffin, Robb Royer og seinare trommeslagaren Michael Botts og klaverspelaren Larry Knechtel. Det første albumet til bandet, Bread, kom ut i 1969 med hittane «It Don't Matter to Me» og «Dismal Day», medan det andre albumet On the Waters inneheldt «Make It with You». Bread vart kjende for softrockhittane sine og dei hadde stor suksess. Større suksess fekk dei med albumet Manna i 1971, som inneheldt den store hitten «If». Etter dei populære albuma Guitar Man og Baby, I'm-a Want You, vart gruppa oppløyst i 1973, men kom saman att i 1977 for å spele inn albumet Lost Without Your Love.
David Gates hadde gjeve ut sine eigne album i 1970-åra, First i 1973 og Never Let Her Go i 1975, og songane hans, som «The Goodbye Girl» frå Neil Simon-skodespelet med same namn, selde ganske bra. Fleire av songane hans er spelt inn av andre artistar frå Julio Iglesias til Boy George. «Everything I Own», ei hyllest til faren hans, vart spelt inn av countryartistar som the Kendalls og Joe Stampley, og sidan av Boy George. Han har skrive inn musikk innan mange sjangrar og har eit eige platestudio på ranchen sin i California. Han gav ut Love Is Always Seventeen på Discovery Records i 1994, og i 2000-åra kom The David Gates Songbook.